Πάπας Αλέξανδρος Β΄

Ο Αλέξανδρος Β΄, κατά κόσμον Anselmo da BaggioCardini, Franco, Europe and Islam, (Blackwell Publishers Ltd., 1999), 40. ήταν Πάπας από τις 30 Σεπτεμβρίου 1061 ως το θάνατο του, στις 21 Απριλίου 1073.

Γεννήθηκε στο Μιλάνο. Ως Άνσελμος Α΄, επίσκοπος της Λούκκα, βοήθησε ενεργά τον Hildebrand της Sovana (μετέπειτα Πάπα Γρηγόριο Ζ΄) στην προσπάθειά του να καταστείλει τη σιμωνία και να επιβάλει την αγαμία του κλήρου. Η παπική εκλογή του 1061, την οποία είχε ρυθμίσει ο Hildebrand σύμφωνα με το παπική διάταγμα του 1059, δεν εγκρίθηκε από την αυτοκρατορική αυλή της Γερμανίας. Ακολουθώντας την πρακτική που παρατηρήθηκε σε προηγούμενες εκλογές Παπών, το γερμανικό δικαστήριο όρισε άλλον υποψήφιο, τον Πιέτρο Καντάλους, επίσκοπο της Πάρμα, ο οποίος ανακηρύχθηκε Πάπας στη σύνοδο της Βασιλείας με το όνομα Ονώριος Β΄. Ο Ονώριος επιτέθηκε στη Ρώμη και για μεγάλο χρονικό διάστημα απειλούσε τη θέση του αντιπάλου του. Στο τέλος όμως εγκαταλείφθηκε από την γερμανική Αυλή και καθαιρέθηκε από μια σύνοδο που συγκλήθηκε στην Μάντοβα. Η θέση του Αλεξάνδρου Β΄ δεν αμφισβητήθηκε.

Το 1065, ο Αλέξανδρος προειδοποίησε τον Λανδόλφο ΣΤ΄ του Μπενεβέντο «ότι ο προσηλυτισμός των Εβραίων δεν πρόκειται να γίνει με τη βία»Simonsohn, σελ. 35-37.. Επίσης, κατά το ίδιο έτος, ο Αλέξανδρος ζήτησε σταυροφορία εναντίον των Μαυριτανών στην ΙσπανίαJonathan P. Phillips, The Second Crusade: Extending the Frontiers of Christendom, (St. Edmundsbury Press Ltd., 2007), 246..

Το 1066 δέχτηκε μια αποστολή από τον Δούκα της Νορμανδίας Γουλιέλμο Β΄ (ο οποίος μετά την επιτυχημένη του εισβολή στην Βρετάνη και στη συνέχεια την Αγγλία έγινε γνωστός ως Γουλιέλμος ο Κατακτητής), η οποία ήρθε για να αποσπάσει την Παπική ευλογία για τη νορμανδική κατάκτηση της Αγγλίας. Ο Αλέξανδρος Β΄ τους την έδωσε, δωρίζοντάς τους ένα παπικό δαχτυλίδι, το πρότυπο του Αγίου ΠέτρουHouts, Elisabeth M. C. Van, The Normans in Europe, (Manchester University Press, 2000), 105. και ένα παπικό διάταγμα για να παρουσιαστεί στον αγγλικό κλήρο λέγοντας ότι στον Γουλιέλμο δόθηκε η παπική ευλογία για την προσφορά του στο θρόνο. Αυτή η κίνηση έπαιξε καθοριστικό ρόλο για την υποταγή της Αγγλικανικής Εκκλησίας μετά τη μάχη του Χέιστινγκς.

Ο Αλέξανδρος Β΄ εισήγαγε την απάλειψη του «Αλληλούια» κατά τη διάρκεια του εορτασμού της Σαρακοστής από την Ρωμαιοκαθολική ΕκκλησίαCabrol, σελ. 46.. Αυτό διατηρείται μέχρι και σήμερα και, κατά το τυπικό που εισήχθη με τη Σύνοδο του Τρέντο, το «Αλληλούια» επίσης παραλείπεται στη Θεία Λειτουργία της περιόδου της Σαρακοστής.

Τον Αλέξανδρο Β΄ διαδέχτηκε ο συνεργάτης του, Hildebrand, ο οποίος έλαβε το όνομα Γρηγόριος Ζ΄.

Παραπομπές

 Πηγές 


Simonsohn, Shlomo. The Apostolic See and the Jews, Documents: 492–1404.
Cabrol, Fernand.  Liturgical Prayer: Its History and Spirit. 2003. σελ. 46.

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 11ου αιώνα
Κατηγορία:Επίσκοποι Λούκα